钦定古今图书集成/明伦汇编/闺媛典/第113卷 > 皇清十九 > 黄英彀妻林氏
## 钦定古今图书集成/明伦汇编/闺媛典/第113卷 > 皇清十九 > 黄英彀妻林氏

按《福清县志》：林氏，诸生黄英彀妻。彀死，适丁乱，氏以夫薄殓，槁埋浅土，自念曰：“吾夫无子，终鲜兄弟，翁姑柩尚暴露，吾未可以死。” 孀居九年，刺绣织纴，累积羡馀，买山葬翁姑与夫，又归葬其父母，乃曰：“吾事毕矣。” 整衣登堂，辞拜戚属，从容投缳死。